กฎกระทรวงกฎกระทรวงฉบับที่ ๑๑ (พ.ศ. ๒๕๔๒)ออกตามความในพระราชบัญญัติเครื่องแบบเจ้าหน้าที่ส่วนท้องถิ่นพ.ศ. ๒๕๐๙[๑] อาศัยอำนาจตามความในมาตรา ๕ และมาตรา ๗แห่งพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ให้ยกเลิก(๑) กฎกระทรวง ฉบับที่ ๗ (พ.ศ. ๒๕๒๙)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙(๒) กฎกระทรวง ฉบับที่ ๘ (พ.ศ. ๒๕๓๐)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙(๓) กฎกระทรวง ฉบับที่ ๑๐ (พ.ศ. ๒๕๓๒)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙(๔) กฎกระทรวง ฉบับที่ ๘ (พ.ศ. ๒๕๓๙)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙ข้อ ๒[๒] ในกฎกระทรวงนี้เจ้าหน้าที่ส่วนท้องถิ่น หมายความว่า(๑) สมาชิกสภาท้องถิ่น ได้แก่สมาชิกสภาองค์การบริหารส่วนจังหวัด สมาชิกสภาเทศบาล สมาชิกสภาเมืองพัทยาและสมาชิกสภาองค์การบริหารส่วนตำบล(๒) ผู้บริหารท้องถิ่น ได้แก่ นายกองค์การบริหารส่วนจังหวัดนายกเทศมนตรี นายกเมืองพัทยา และนายกองค์การบริหารส่วนตำบล(๓)[๓]พนักงานส่วนท้องถิ่น ได้แก่ ข้าราชการองค์การบริหารส่วนจังหวัด พนักงานเทศบาล พนักงานส่วนตำบลพนักงานเมืองพัทยาและข้าราชการหรือพนักงานขององค์กรปกครองส่วนท้องถิ่นอื่นที่มีกฎหมายจัดตั้งซึ่งได้รับการบรรจุและแต่งตั้งให้ปฏิบัติราชการโดยได้รับเงินเดือนจากเงินงบประมาณหมวดเงินเดือนขององค์กรปกครองส่วนท้องถิ่น หรือจากเงินงบประมาณหมวดเงินอุดหนุนของรัฐบาลที่ให้แก่องค์กรปกครองส่วนท้องถิ่นและองค์กรปกครองส่วนท้องถิ่นนำมาจัดเป็นเงินเดือนของข้าราชการหรือพนักงานส่วนท้องถิ่น(๔)[๔]ลูกจ้างประจำ ได้แก่ ลูกจ้างประจำขององค์การบริหารส่วนจังหวัด เทศบาลองค์การบริหารส่วนตำบล และเมืองพัทยาเจ้าหน้าที่ส่วนท้องถิ่นอื่น หมายความว่า(๑) ผู้ช่วยประธานสภาท้องถิ่น ได้แก่เลขานุการประธานสภาเมืองพัทยา ผู้ช่วยเลขานุการประธานสภาเมืองพัทยาและให้หมายความรวมถึงตำแหน่งอื่นซึ่งกฎหมายจัดตั้งกำหนดให้มีหน้าที่เป็นผู้ช่วยประธานสภาท้องถิ่น(๒) ผู้ช่วยผู้บริหารท้องถิ่น ได้แก่รองนายกองค์การบริหารส่วนจังหวัด เลขานุการนายกองค์การบริหารส่วนจังหวัดที่ปรึกษานายกองค์การบริหารส่วนจังหวัด รองนายกเทศมนตรี เลขานุการนายกเทศมนตรีที่ปรึกษานายกเทศมนตรี รองนายกเมืองพัทยา เลขานุการนายกเมืองพัทยาผู้ช่วยเลขานุการนายกเมืองพัทยา ประธานที่ปรึกษานายกเมืองพัทยาที่ปรึกษานายกเมืองพัทยา รองนายกองค์การบริหารส่วนตำบลเลขานุการนายกองค์การบริหารส่วนตำบลและให้หมายความรวมถึงตำแหน่งอื่นซึ่งกฎหมายจัดตั้งกำหนดให้มีหน้าที่เป็นผู้ช่วยผู้บริหารท้องถิ่นหมวด ๑เครื่องแบบสมาชิกสภาท้องถิ่นผู้บริหารท้องถิ่น และเจ้าหน้าที่ส่วนท้องถิ่นอื่น[๕] ข้อ ๓[๖] เครื่องแบบสมาชิกสภาท้องถิ่น ผู้บริหารท้องถิ่นและเจ้าหน้าที่ส่วนท้องถิ่นอื่น ให้มี ๒ ชนิด คือ(๑) เครื่องแบบปฏิบัติราชการ มี ๒ ประเภท(ก) เครื่องแบบสีกากีคอพับ(ข) เครื่องแบบสีกากีคอแบะ(๒) เครื่องแบบพิธีการ มี ๕ ประเภท(ก) เครื่องแบบปกติขาว(ข) เครื่องแบบปกติกากีคอตั้ง(ค) เครื่องแบบครึ่งยศ(ง) เครื่องแบบเต็มยศ(จ) เครื่องแบบสโมสรข้อ ๔เครื่องแบบปฏิบัติราชการ ประกอบด้วย(๑) หมวกชายให้ใช้หมวกได้ ๒ แบบแบบที่ ๑ หมวกทรงหม้อตาลสีกากีกะบังหน้าทำด้วยหนังหรือวัตถุเทียมหนังสีดำ สายรัดคางหนังหรือวัตถุเทียมหนังสีดำมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุม ผ้าพันหมวกสีกากีที่หน้าหมวกติดตราครุฑพ่าห์ในบัวกระหนกทำด้วยโลหะสีทอง สูง ๖.๕ เซนติเมตรแบบที่ ๒ หมวกแก๊ปทรงอ่อนสีกากีหน้าหมวกติดตราครุฑพ่าห์ปักดิ้นสีทอง สูง ๔.๕ เซนติเมตรหญิงให้ใช้หมวกได้ ๓ แบบแบบที่ ๑ อนุโลมตามแบบหมวกของชายแบบที่ ๑ แต่เป็นทรงอ่อนแบบที่ ๒ หมวกแก๊ปทรงอ่อนพับปีกสีกากี สายรัดคางสีทอง กว้าง๑ เซนติเมตร มีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุมผ้าพันหมวกสีกากี หน้าหมวกติดตราครุฑพ่าห์ปักดิ้นสีทอง สูง ๔.๕ เซนติเมตรบนหมอนสีกากีแบบที่ ๓ หมวกหนีบสีกากีด้านหน้ามีดุมโลหะสีทองตราครุฑพ่าห์ขนาดเล็ก ๒ ดุม ติดซ้อนกันมีตราครุฑพ่าห์ภายในบัวกระหนก สูง ๔.๕ เซนติเมตรติดที่ด้านซ้ายเหนือขอบหมวกห่างจากมุมพับด้านหน้าหมวกประมาณ ๔ เซนติเมตรการสวมหมวกให้สวมในโอกาสอันควร(๒) เสื้อชายให้ใช้เสื้อได้ ๒ แบบแบบที่ ๑ เสื้อคอพับ สีประเภทสีกากี แขนยาวรัดข้อมือมีดุมที่ข้อมือข้างละ ๑ ดุม หรือแขนสั้น มีกระเป๋าเย็บติดที่หน้าอกเสื้อ ข้างละ ๑กระเป๋า เป็นกระเป๋าเสื้อมีแถบอยู่ตรงกลางตามทางดิ่งกว้าง ๓.๕ เซนติเมตรมีใบปกกระเป๋ารูปมนชายกลางแหลมหรือเป็นกระเป๋าเสื้อชนิดไม่มีแถบกลางกระเป๋าและใบปกกระเป๋าเป็นรูปสี่เหลี่ยมผืนผ้ามุมกระเป๋าและมุมปกกระเป๋าเป็นรูปตัดพองาม ที่ปากกระเป๋าทั้งสองข้างติดดุมข้างละ ๑ดุม สำหรับขัดใบปกกระเป๋า ตัวเสื้อผ่าอกตลอด มีสาบกว้าง ๓.๕ เซนติเมตรติดดุมตามแนวอกเสื้อ ๕ ดุม ระยะห่างกันพอสมควรและติดเครื่องหมายแสดงสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อ ยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมน ด้านไหล่กว้าง ๔ เซนติเมตร ด้านคอกว้าง ๓ เซนติเมตรตอนปลายขัดดุมติดกับตัวเสื้อในโอกาสไปงานพิธีให้ใช้เสื้อเชิ้ตสีประเภทสีกากีแขนยาวผูกผ้าผูกคอสีดำ เงื่อนกะลาสีสอดชายผ้าผูกคอไว้ภายในเสื้อใต้ดุมเม็ดที่สองแบบที่ ๒ เสื้อคอแบะปล่อยเอว แบบคอตื้นสีประเภทสีกากีแขนสั้น ตัวเสื้อผ่าอกตลอด มีดุมที่อกเสื้อ ๔ ดุมมีกระเป๋าเย็บติดภายนอกเป็นกระเป๋าบนและล่างอย่างละสองกระเป๋า กระเป๋าบนมีใบปกมนชายกลางแหลมมีแถบกว้าง ๓.๕ เซนติเมตร ตรงกึ่งกลางกระเป๋าทางดิ่ง กระเป๋าล่างเป็นกระเป๋าย่ามมีใบปกรูปตัดที่ฝากระเป๋าทั้งสองกระเป๋าติดดุมข้างละ ๑ ดุม สำหรับขัดกับใบปกกระเป๋าที่เอวด้านหลังคาดด้วยผ้าสีเดียวกับเสื้อขนาดกว้าง ๕ เซนติเมตรชายเสื้อที่ตะเข็บกลางหลังเปิดไว้ถึงผ้าคาดเอวติดเครื่องหมายแสดงสังกัดที่ปกคอเสื้อด้านหน้าทั้งสองข้างให้ใช้เสื้อแบบที่ ๒ แทนเสื้อแบบที่ ๑ ในโอกาสอันควรดุมที่ใช้กับเสื้อทั้งสองแบบมีลักษณะเป็นรูปกลมแบนทำด้วยวัตถุสีเดียวกับสีเสื้อผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายหญิงให้ใช้เสื้อได้ ๔ แบบแบบที่ ๑ อนุโลมตามแบบเสื้อของชายแบบที่ ๑แบบที่ ๒ เสื้อคอพับ สีประเภทสีกากีสีอ่อนกว่ากระโปรงหรือสีเดียวกับกระโปรง ผ่าอกตลอดตัวเสื้อ มีสาบกว้างประมาณ ๒.๕เซนติเมตร แขนยาวรัดข้อมือ ขอบปลายแขนกว้างประมาณ ๕ เซนติเมตรหรือแขนสั้นเหนือข้อศอกเล็กน้อย ตลบชายกว้างประมาณ ๕ เซนติเมตรเดินคิ้วด้านหน้าเสื้อต่อจากเส้นบ่ามีตะเข็บผ่านกลางอกยาวตลอดตัวทั้งสองด้าน มีดุม๕ ดุมด้านหลังจากเส้นต่อบ่าหลังมีตะเข็บผ่านตามตัวเสื้อทั้งสองด้านเช่นเดียวกับด้านหน้าติดเครื่องหมายแสดงสังกัดที่ปกคอเสื้อด้านหน้าทั้งสองข้าง ที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอ ปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อการสวมสอดชายเสื้อไว้ในขอบกระโปรงแบบที่ ๓ เสื้อคอพับปล่อยเอว สีประเภทสีกากี สีเดียวกับกระโปรงหรือกางเกงผ่าอกตลอดตัวเสื้อ ไม่มีสาบ ด้านหน้ามีคิ้วตามสาบ มีดุม ๔ ดุมแขนยาวหรือแขนสั้นตลบชายกว้างประมาณ ๕ เซนติเมตร มีคิ้วหน้าหลังเช่นเดียวกับแบบที่๒ และมีเส้นแนวตะเข็บเช่นเดียวกับแบบที่ ๒ ทั้งหน้าหลังความยาวของเสื้อให้คลุมสะโพกพองาม ติดเครื่องหมายแสดงสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอ ปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อแบบที่ ๔ เสื้อคอแบะปล่อยเอว สีประเภทสีกากีสีเดียวกับกระโปรง หรือกางเกง ผ่าอกตลอดตัวเสื้อ ไม่มีสาบแขนยาวจรดข้อมือหรือแขนสั้นเหนือศอกเล็กน้อย ตลบชายกว้างประมาณ ๕ เซนติเมตรด้านหน้ามีคิ้วตามสาบ มีดุม ๓ ดุมต่อด้านหน้าและด้านหลังยาวตามตัวติดเครื่องหมายแสดงสังกัดที่ปก คอแบะทั้งสองข้างและมีกระเป๋าล่างข้างละ๑ กระเป๋า เป็นกระเป๋าเจาะเฉียงเล็กน้อยไม่มีใบปกกระเป๋าดุมที่ใช้กับเสื้อแบบที่ ๒ แบบที่ ๓ และแบบที่ ๔เป็นดุมสีเดียวกับสีเสื้อการสวมเสื้อแบบที่ ๓ และแบบที่ ๔ให้ปล่อยชายเสื้อทับกระโปรงหรือกางเกง และคาดเข็มขัดตาม (๕) แบบที่ ๒ ทับเอวเสื้อในโอกาสไปงานพิธี ให้ใช้เสื้อแบบที่ ๑ หรือแบบที่ ๒โดยใช้เสื้อเชิ้ตสีประเภทสีกากี แขนยาว ผูกผ้าผูกคอสีดำเงื่อนกะลาสีสอดชายผ้าผูกคอไว้ภายในเสื้อใต้ดุมเม็ดที่สองผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ ที่อกเสื้อเหนือกระเป๋าบนซ้าย(๓)[๗]อินทรธนู ให้ใช้อินทรธนูอ่อน มีเครื่องหมายตำแหน่งบนอินทรธนู ดังต่อไปนี้สำหรับสมาชิกสภาท้องถิ่น และผู้ช่วยประธานสภาท้องถิ่นมีแถบกว้าง ๓ เซนติเมตร ติดทางต้นอินทรธนู ๑ แถบ และแถบกว้าง ๑ เซนติเมตรติดเรียงต่อไปอีก ๑ แถบ แถบบนขมวดเป็นวงกลมขนาดวัดเส้นผ่าศูนย์กลางวงใน ๑เซนติเมตร ติดทับอยู่บนปลอกพื้นสีกากียาว ๕ เซนติเมตร เฉพาะสมาชิกสภาท้องถิ่นมีเครื่องหมายทำด้วยโลหะสีทองขนาดสูง ๓ เซนติเมตร กว้าง ๒ เซนติเมตร เป็นรูปรัฐธรรมนูญประดิษฐานบนพานสองชั้นภายในบัวกระหนกติดทับบนอินทรธนูสำหรับผู้บริหารท้องถิ่น และผู้ช่วยผู้บริหารท้องถิ่นมีแถบกว้าง ๒ เซนติเมตร ติดทางต้นอินทรธนู ๑ แถบ และแถบกว้าง ๑ เซนติเมตรติดเรียงต่อไปอีก ๒ แถบ แถบบนขมวดเป็นวงกลมขนาดวัดเส้นผ่าศูนย์กลางวงใน ๑เซนติเมตร ติดทับอยู่บนปลอกพื้นสีกากียาว ๕ เซนติเมตร เฉพาะผู้บริหารท้องถิ่นมีเครื่องหมายทำด้วยโลหะสีทอง ขนาดสูง ๓ เซนติเมตร กว้าง ๒ เซนติเมตรเป็นรูปรัฐธรรมนูญประดิษฐานบนพานสองชั้นภายในบัวกระหนกติดทับบนอินทรธนูแถบดังกล่าวให้ใช้สีเหลืองหรือสีทองการติดแถบให้ติดตามขวางที่ต้นอินทรธนู ทับอยู่บนปลอกพื้นสีกากีแถบแรกห่างจากต้นอินทรธนู ๕ มิลลิเมตร และแถบต่อไปเว้นระยะห่างกัน ๕ มิลลิเมตรการใช้เครื่องหมายตำแหน่งบนอินทรธนู ให้ใช้กับเสื้อแบบที่ ๑สำหรับชายแบบที่ ๒ และแบบที่ ๓ สำหรับหญิง(๔) กางเกง กระโปรงชายให้ใช้กางเกงแบบราชการสีประเภทสีกากีขายาว ไม่พับปลายขาหญิงให้ใช้กางเกงหรือกระโปรงสีประเภทสีกากีได้ ๕ แบบแบบที่ ๑ กางเกง อนุโลมตามแบบกางเกงของชายแบบที่ ๒ กางเกงขายาว ขาตรง ไม่มีลวดลายขอบกางเกงกว้างประมาณ ๑ นิ้ว มีหรือไม่มีกระเป๋าก็ได้ มีซิปด้านหน้าหรือด้านข้างไม่พับปลายขาแบบที่ ๓ กระโปรงยาวปิดเข่า ปลายบานเล็กน้อยแบบที่ ๔ กระโปรงมีตะเข็บหน้า ๒ ตะเข็บ ตะเข็บหลัง ๒ ตะเข็บยาวครึ่งเข่าปลายบานเล็กน้อยแบบที่ ๕ กระโปรงกางเกง แบบกางเกงขายาวครึ่งเข่ามีตะเข็บหน้า ๒ ตะเข็บ ตะเข็บหลัง ๒ ตะเข็บ มีจีบกระทบด้านหน้าและด้านหลัง(๕) เข็มขัดชายให้ใช้เข็มขัดทำด้วยด้ายถักสีกากี กว้าง ๓ เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอนปลายมน กว้าง ๓.๕ เซนติเมตร ยาว ๕ เซนติเมตรมีรูปครุฑดุนนูนอยู่กึ่งกลางหัวเข็มขัด ไม่มีเข็มสำหรับสอดรูปลายเข็มขัดหุ้มด้วยโลหะสีทอง กว้าง ๑ เซนติเมตรหญิงให้ใช้เข็มขัดได้ ๒ แบบแบบที่ ๑ อนุโลมตามแบบเข็มขัดของชายแบบที่ ๒ เข็มขัดผ้าสีประเภทสีกากีสีเดียวกับสีเสื้อกว้าง๒.๕ เซนติเมตร หัวสี่เหลี่ยมหุ้มผ้าการใช้เข็มขัดแบบที่ ๑ ให้คาดทับขอบกระโปรง และแบบที่ ๒ให้คาดทับเสื้อ(๖) รองเท้า ถุงเท้าชายให้ใช้รองเท้าหุ้มส้นหรือหุ้มข้อหนังหรือวัตถุเทียมหนังสีดำหรือสีน้ำตาลไม่มีลวดลาย ถุงเท้าสีเดียวกับรองเท้าหญิงให้ใช้รองเท้าหุ้มส้นหรือรัดส้นหนังหรือวัตถุเทียมหนังสีดำหรือสีน้ำตาลแบบปิดปลายเท้าไม่มีลวดลาย ส้นสูงไม่เกิน ๑๐ เซนติเมตร(๗) เครื่องหมายแสดงสังกัดให้มีเครื่องหมายแสดงสังกัดทำด้วยโลหะโปร่งสีทอง ไม่มีขอบสูง ๒ เซนติเมตร เป็นรูปราชสีห์ติดที่ปกคอเสื้อด้านหน้าทั้งสองข้าง(๘) ป้ายชื่อและตำแหน่งให้มีป้ายชื่อพื้นสีดำ ขนาดกว้าง ๒.๕ เซนติเมตร ยาว ๗.๕เซนติเมตร ตัวอักษรสีขาว แสดงชื่อตัว ชื่อสกุลและชื่อตำแหน่งในการบริหารงานหรือชื่อตำแหน่งในสายงานตามที่องค์กรกลางบริหารงานบุคคลกำหนดประดับที่อกเสื้อเหนือกระเป๋าบนขวา(๙)[๘]เครื่องหมายแสดงประเภทให้มีเครื่องหมายแสดงประเภทสำหรับสมาชิกสภาท้องถิ่นผู้บริหารท้องถิ่นและเจ้าหน้าที่ส่วนท้องถิ่นอื่น ดังนี้สำหรับสมาชิกสภาองค์การบริหารส่วนจังหวัดนายกองค์การบริหารส่วนจังหวัด รองนายกองค์การบริหารส่วนจังหวัดเลขานุการนายกองค์การบริหารส่วนจังหวัด และที่ปรึกษานายกองค์การบริหารส่วนจังหวัดทำด้วยโลหะโปร่งสีทอง มีขอบขนาดสูง ๔ เซนติเมตร กว้าง ๓ เซนติเมตร เป็นรูปอักษร อบจภายในบัวกระหนก ติดที่อกเสื้อด้านขวาเหนือป้ายชื่อและตำแหน่งสำหรับสมาชิกสภาเทศบาล นายกเทศมนตรี รองนายกเทศมนตรีเลขานุการนายกเทศมนตรี และที่ปรึกษานายกเทศมนตรี ทำด้วยโลหะโปร่งสีทองมีขอบขนาดสูง ๓ เซนติเมตร กว้าง ๓ เซนติเมตร เป็นรูปอักษร ท ภายในบัวกระหนกติดที่อกเสื้อด้านขวา เหนือป้ายชื่อและตำแหน่งสำหรับสมาชิกสภาเมืองพัทยา เลขานุการประธานสภาเมืองพัทยาผู้ช่วยเลขานุการประธานสภาเมืองพัทยา นายกเมืองพัทยา รองนายกเมืองพัทยาเลขานุการนายกเมืองพัทยา ผู้ช่วยเลขานุการนายกเมืองพัทยาประธานที่ปรึกษานายกเมืองพัทยา และที่ปรึกษานายกเมืองพัทยา ทำด้วยโลหะโปร่งสีทองมีขอบขนาดสูง ๓ เซนติเมตร กว้าง ๓ เซนติเมตร เป็นรูปอักษร พ ภายในบัวกระหนกติดที่อกเสื้อด้านขวาเหนือป้ายชื่อและตำแหน่งสำหรับสมาชิกสภาองค์การบริหารส่วนตำบลนายกองค์การบริหารส่วนตำบล รองนายกองค์การบริหารส่วนตำบลและเลขานุการนายกองค์การบริหารส่วนตำบล ทำด้วยโลหะโปร่งสีทอง มีขอบขนาดสูง ๓เซนติเมตร กว้าง ๓ เซนติเมตร เป็นรูปอักษร อบต ภายในบัวกระหนกติดที่อกเสื้อด้านขวาเหนือป้ายชื่อและตำแหน่งข้อ ๕เครื่องแบบพิธีการ(๑) เครื่องแบบปกติขาว ประกอบด้วย(ก) หมวกชายให้ใช้หมวกทรงหม้อตาลสีขาวกะบังหน้าทำด้วยหนังหรือวัตถุเทียมหนังสีดำ สายรัดคางสีทอง กว้าง ๑ เซนติเมตรมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุม ผ้าพันหมวกสีขาวที่หน้าหมวกติดตราครุฑพ่าห์ปักดิ้นสีทอง สูง ๕ เซนติเมตร บนหมอนสักหลาดสีขาวหญิงให้ใช้หมวกได้ ๒ แบบแบบที่ ๑ อนุโลมตามแบบหมวกของชาย แต่เป็นทรงอ่อนแบบที่ ๒ หมวกแก๊ปทรงอ่อนพับปีกสีขาวสายรัดคางสีทองมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุมผ้าพันหมวกสีขาวที่หน้าหมวกติดตราครุฑพ่าห์ปักดิ้นสีทอง สูง ๔.๕ เซนติเมตรบนหมอนสักหลาดสีขาวการสวมหมวก ให้สวมในโอกาสอันควร(ข) เสื้อชายให้ใช้เสื้อแบบราชการสีขาวติดเครื่องหมายแสดงสังกัดที่ปกคอเสื้อด้านหน้าทั้งสองข้างติดเครื่องหมายแสดงประเภทที่อกเสื้อด้านขวา ใช้ดุมโลหะสีทองตราครุฑพ่าห์ขนาดใหญ่ ๕ดุมผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายหญิงให้ใช้เสื้อนอกคอแบะสีขาวแบบคอแหลมหรือคอป้านแขนยาวถึงข้อมือมีตะเข็บหลัง ๔ ตะเข็บติดเครื่องหมายแสดงสังกัดที่ปกคอเสื้อด้านหน้าทั้งสองข้างติดเครื่องหมายแสดงประเภทที่อกเสื้อด้านขวาที่แนวสาบอกมีดุมโลหะสีทองตราครุฑพ่าห์ขนาดเส้นผ่าศูนย์กลาง ๑.๕ เซนติเมตร ๓ ดุม สำหรับแบบเสื้อคอแหลมและดุม ๕ ดุม สำหรับแบบเสื้อคอป้าน มีกระเป๋าล่างข้างละ ๑ กระเป๋าเป็นกระเป๋าเจาะเฉียงเล็กน้อยไม่มีใบปกกระเป๋าและให้ใช้เสื้อคอพับแขนยาวสีขาวผูกผ้าผูกคอสีดำเงื่อนกะลาสีผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อด้านซ้าย(ค)[๙]อินทรธนู สำหรับสมาชิกสภาท้องถิ่น ผู้บริหารท้องถิ่นและเจ้าหน้าที่ส่วนท้องถิ่นอื่น ดังต่อไปนี้สำหรับสมาชิกสภาองค์การบริหารส่วนจังหวัด ให้มีอินทรธนูแข็งกว้าง ๔ เซนติเมตร ยาวตามความยาวของบ่า พื้นสักหลาดสีขาว ติดทับเสื้อเหนือบ่าทั้งสองข้างจากไหล่ไปคอด้านคอปลายมนติดดุมโลหะสีทองตราครุฑพ่าห์ขนาดเล็กปักดิ้นสีทองลายกระหนกเต็มแผ่นอินทรธนูสำหรับสมาชิกสภาเทศบาล สมาชิกสภาเมืองพัทยาเลขานุการประธานสภาเมืองพัทยา ผู้ช่วยเลขานุการประธานสภาเมืองพัทยาและสมาชิกสภาองค์การบริหารส่วนตำบล ให้มีอินทรธนูแข็งกว้าง ๔ เซนติเมตรยาวตามความยาวของบ่า พื้นสักหลาดสีขาว มีแถบสีน้ำเงิน กว้าง ๑ เซนติเมตรติดตรงกลาง ตามส่วนยาว ติดทับเสื้อเหนือบ่าทั้งสองข้างจากไหล่ไปคอด้านคอปลายมนติดดุมโลหะสีทองตราครุฑพ่าห์ขนาดเล็กปักดิ้นสีทองลายกระหนกเต็มแผ่นอินทรธนูสำหรับผู้บริหารท้องถิ่นและผู้ช่วยผู้บริหารท้องถิ่นพื้นสีดำ ปักดิ้นสีทองลายกระหนกเต็มแผ่นอินทรธนู(ง)[๑๐]เครื่องหมายแสดงประเภทให้ใช้เครื่องหมายแสดงประเภทเช่นเดียวกับเครื่องแบบปฏิบัติราชการดังนี้นายกเทศมนตรีเทศบาลนครให้มีสายสร้อยสีทองลงยาเป็นลายดอกรักร้อยกลางสายสร้อยมีอักษร น ลงยาสีขาวห้อยดวงตราเครื่องหมายประจำเทศบาลคล้องคอนายกเทศมนตรีเทศบาลเมืองให้มีสายสร้อยสีทองลงยาเป็นลายดอกรักร้อยกลางสายสร้อยมีอักษรม ลงยาสีน้ำเงิน ห้อยดวงตราเครื่องหมายประจำเทศบาลคล้องคอและนายกเทศมนตรีเทศบาลตำบล ให้มีสายสร้อยสีทองลงยาเป็นลายดอกรักร้อยกลางสายสร้อยมีอักษรต ลงยาสีแดง ห้อยดวงตราเครื่องหมายประจำเทศบาลคล้องคอเครื่องหมายนี้ให้ประดับได้ในโอกาสอันควรนายกเมืองพัทยาให้มีสายสร้อยสีทองลงยาเป็นลายดอกรักร้อยกลางสายสร้อยมีอักษร พ ลงยาสีขาวห้อยดวงตราเครื่องหมายประจำเมืองพัทยาคล้องคอเครื่องหมายนี้ให้ประดับได้ในโอกาสอันควร(จ) กางเกง กระโปรงชายให้ใช้กางเกงแบบราชการสีขาวขายาว ไม่พับปลายขาหญิงให้ใช้กระโปรงสีขาว ตีเกล็ดด้านหน้า ๒ เกล็ดและด้านหลัง ๒ เกล็ด ยาวปิดเข่า ปลายบานเล็กน้อย ใช้กับแบบเสื้อคอแหลมหรือกระโปรงสีขาวยาวปิดเข่า ปลายบานเล็กน้อย ใช้กับแบบเสื้อคอป้าน(ฉ) รองเท้า ถุงเท้าชายให้ใช้รองเท้าหุ้มส้นหนังหรือวัตถุเทียมหนังสีดำชนิดผูกถุงเท้าสีดำหญิงให้ใช้รองเท้าหุ้มส้นหนังหรือวัตถุเทียมหนังสีดำแบบปิดปลายเท้าไม่มีลวดลายส้นสูงไม่เกิน ๑๐ เซนติเมตร ถุงเท้ายาวสีเนื้อ(๒) เครื่องแบบปกติกากีคอตั้งลักษณะและส่วนประกอบเช่นเดียวกับเครื่องแบบปกติขาว เว้นแต่สีของหมวก ผ้าพันหมวกหมอนสักหลาดสำหรับปักครุฑพ่าห์ เสื้อและกางเกงหรือกระโปรงเป็นประเภทสีกากี(๓) เครื่องแบบครึ่งยศลักษณะและส่วนประกอบเช่นเดียวกับเครื่องแบบปกติขาว เว้นแต่กางเกงหรือกระโปรงให้ใช้ผ้าสักหลาดหรือเสิร์จสีดำประดับเครื่องราชอิสริยาภรณ์(๔) เครื่องแบบเต็มยศลักษณะและส่วนประกอบเช่นเดียวกับเครื่องแบบครึ่งยศสวมสายสะพาย(๕) เครื่องแบบสโมสรสำหรับชาย มี ๓ แบบ คือ(ก) เครื่องแบบสโมสร ก.ลักษณะและส่วนประกอบเช่นเดียวกับเครื่องแบบเต็มยศ(ข) เครื่องแบบสโมสร ข.ลักษณะและส่วนประกอบเช่นเดียวกับเครื่องแบบสโมสร ก. เว้นแต่เสื้อ ให้ใช้เสื้อสโมสรสีขาวทำด้วยผ้าสักหลาดหรือเสิร์จเปิดอกปาดเอว มีดุมโลหะสีทองตราครุฑพ่าห์ขนาดเล็กติดที่ข้อมือข้างละ ๓ ดุมที่ระหว่างอกกับเอวข้างละ ๓ ดุม และที่บรรจบเสื้อมีดุมโลหะสีทองตราครุฑพ่าห์ขนาดใหญ่ข้างละ๑ ดุม ดุมคู่นี้มีสายสร้อยสีทองร้อยติดกัน ประกอบด้วยเสื้อกั๊กสีขาวดุมโลหะสีทองตราครุฑพ่าห์ ๓ ดุม และเสื้อเชิ้ตสีขาวอกแข็งข้อมือแข็ง คอเชิ้ตชั้นเดียวแบบปีกผีเสื้อผูกผ้าผูกคอสีดำเงื่อนหูกระต่ายเครื่องหมายแสดงสังกัดให้ติดที่คอแบะของเสื้อตอนบนทั้งสองข้างเหนือแนวเครื่องราชอิสริยาภรณ์ในฤดูร้อน ให้ใช้กางเกงสีขาวแทนกางเกงสีดำได้(ค) เครื่องแบบสโมสร ค.ลักษณะและส่วนประกอบเช่นเดียวกับเครื่องแบบสโมสร ข.เว้นแต่เสื้อเชิ้ตอกแข็งให้ใช้เสื้อเชิ้ตอกอ่อนสีขาว และเสื้อกั๊กให้ใช้แพรแถบสีเดียวกับกางเกงรัดเอวแทนแพรแถบนี้ส่วนกลางด้านหน้ากว้าง ๑๒ เซนติเมตร ปลายทั้งสองข้างเรียวกว้าง ๑๑เซนติเมตร ที่ปลายมีขอเกี่ยวติดกันในขณะคาดทางด้านหลังสำหรับหญิง ให้แต่งตามสมัยนิยมหมวด ๒เครื่องแบบพนักงานส่วนท้องถิ่น[๑๑] ข้อ ๖[๑๒] เครื่องแบบปฏิบัติราชการของพนักงานส่วนท้องถิ่นมีลักษณะและส่วนประกอบเช่นเดียวกับเครื่องแบบปฏิบัติราชการของสมาชิกสภาท้องถิ่นและผู้บริหารท้องถิ่นเว้นแต่อินทรธนูให้ใช้อินทรธนูอ่อนมีลาย ดังต่อไปนี้พนักงานส่วนท้องถิ่นตำแหน่งประเภทวิชาการ ระดับเชี่ยวชาญ ตำแหน่งประเภทอำนวยการท้องถิ่น ระดับสูงและตำแหน่งประเภทบริหารท้องถิ่น ระดับสูง มีแถบกว้าง ๓ เซนติเมตรติดทางต้นอินทรธนู ๑ แถบ และแถบกว้าง ๑ เซนติเมตร ติดเรียงต่อไปอีก ๑ แถบแถบแรกห่างจากต้นอินทรธนู ๕ มิลลิเมตร และแถบต่อไปเว้นระยะห่างกัน ๕ มิลลิเมตรแถบบนขมวดเป็นวงกลมขนาดวัดเส้นผ่าศูนย์กลางวงใน๑ เซนติเมตร และบนกึ่งกลางแถบกว้าง ๓ เซนติเมตร ให้ติดตราครุฑพ่าห์ทำด้วยโลหะสีทองสูง๒.๕ เซนติเมตรพนักงานส่วนท้องถิ่นตำแหน่งประเภททั่วไป ระดับอาวุโส ตำแหน่งประเภทวิชาการระดับชำนาญการและระดับชำนาญการพิเศษ ตำแหน่งประเภทอำนวยการท้องถิ่น ระดับต้นและระดับกลางตำแหน่งประเภทบริหารท้องถิ่น ระดับต้นและระดับกลาง มีแถบกว้าง ๓ เซนติเมตรติดทางต้นอินทรธนู ๑ แถบ และแถบกว้าง ๑ เซนติเมตร ติดเรียงต่อไปอีก ๑ แถบแถบแรกห่างจากต้นอินทรธนู ๕ มิลลิเมตร และแถบต่อไปเว้นระยะห่างกัน ๕ มิลลิเมตรแถบบนขมวดเป็นวงกลม ขนาดวัดเส้นผ่าศูนย์กลางวงใน ๑ เซนติเมตรพนักงานส่วนท้องถิ่นตำแหน่งประเภททั่วไป ระดับชำนาญงาน และตำแหน่งประเภทวิชาการระดับปฏิบัติการ มีแถบกว้าง ๑ เซนติเมตร ๓ แถบ แถบแรกห่างจากต้นอินทรธนู ๕มิลลิเมตร และแถบต่อไปเว้นระยะห่างกัน ๕ มิลลิเมตร แถบบนขมวดเป็นวงกลมขนาดวัดเส้นผ่าศูนย์กลางวงใน๑ เซนติเมตรพนักงานส่วนท้องถิ่นตำแหน่งประเภททั่วไป ระดับปฏิบัติงาน มีแถบกว้าง ๑ เซนติเมตร ๒ แถบแถบแรกห่างจากต้นอินทรธนู ๕ มิลลิเมตร และแถบต่อไปเว้นระยะห่างกัน ๕ มิลลิเมตร แถบบนขมวดเป็นวงกลมขนาดวัดเส้นผ่าศูนย์กลางวงใน ๑ เซนติเมตรพนักงานส่วนท้องถิ่นประเภทพนักงานครูและบุคลากรทางการศึกษาสายงานบริหารสถานศึกษา สายงานนิเทศการศึกษาและสายงานการสอนให้ใช้อินทรธนูและเครื่องหมายตำแหน่งบนอินทรธนูตามประกาศสำนักนายกรัฐมนตรี เรื่องการกำหนดให้ใช้เครื่องหมายตำแหน่งของข้าราชการครูและบุคลากรทางการศึกษา โดยอนุโลมทั้งนี้อินทรธนูและเครื่องหมายตำแหน่งบนอินทรธนูให้เป็นไปตามภาพเครื่องหมายอินทรธนูท้ายกฎกระทรวงนี้ข้อ ๗[๑๓] เครื่องแบบพิธีการของพนักงานส่วนท้องถิ่นมีลักษณะและส่วนประกอบเช่นเดียวกับเครื่องแบบพิธีการของสมาชิกสภาท้องถิ่นและผู้บริหารท้องถิ่นเว้นแต่อินทรธนูให้ใช้อินทรธนูแข็งกว้าง ๔ เซนติเมตรยาวตามความยาวของบ่าพื้นสักหลาดสีดำติดทับเสื้อเหนือบ่าทั้งสองข้างจากไหล่ไปคอด้านคอปลายมนติดดุมโลหะสีทองตราครุฑพ่าห์ขนาดเล็กอินทรธนูมีลายดังนี้พนักงานส่วนท้องถิ่นตำแหน่งประเภทวิชาการ ระดับเชี่ยวชาญ ตำแหน่งประเภทอำนวยการท้องถิ่น ระดับสูงและตำแหน่งประเภทบริหารท้องถิ่น ระดับสูง มีแถบสีทองกว้าง ๕ มิลลิเมตรเป็นขอบและปักดิ้นสีทองลายช่อชัยพฤกษ์ยาวตลอดส่วนกลางของอินทรธนูและให้มีแถบสีทองกว้าง ๕ มิลลิเมตร ปิดที่ฐานด้านล่างของอินทรธนูพนักงานส่วนท้องถิ่นตำแหน่งประเภททั่วไป ระดับอาวุโส ตำแหน่งประเภทวิชาการ ระดับชำนาญการและระดับชำนาญการพิเศษตำแหน่งประเภทอำนวยการท้องถิ่น ระดับต้นและระดับกลาง และตำแหน่งประเภทบริหารท้องถิ่นระดับต้นและระดับกลาง มีแถบสีทองกว้าง ๕ มิลลิเมตร เป็นขอบและปักดิ้นสีทองลายช่อชัยพฤกษ์ยาวตลอดส่วนกลางของอินทรธนูพนักงานส่วนท้องถิ่นตำแหน่งประเภททั่วไป ระดับชำนาญงาน และตำแหน่งประเภทวิชาการ ระดับปฏิบัติการมีแถบสีทองกว้าง ๑ เซนติเมตร เป็นขอบ และปักดิ้นสีทองลายช่อชัยพฤกษ์มีดอก ๓ ดอกเรียงตามส่วนยาวของอินทรธนูไม่เกิน ๓ ใน ๔ ส่วนของอินทรธนูพนักงานส่วนท้องถิ่นตำแหน่งประเภททั่วไป ระดับปฏิบัติงาน มีแถบสีทองกว้าง ๑ เซนติเมตร เป็นขอบและปักดิ้นสีทองลายช่อชัยพฤกษ์มีดอก ๒ ดอก เรียงตามส่วนยาวของอินทรธนูไม่เกินครึ่งหนึ่งของอินทรธนูพนักงานส่วนท้องถิ่นประเภทพนักงานครูและบุคลากรทางการศึกษาสายงานบริหารสถานศึกษา สายงานนิเทศการศึกษาและสายงานการสอนให้ใช้อินทรธนูและเครื่องหมายตำแหน่งบนอินทรธนูตามประกาศสำนักนายกรัฐมนตรี เรื่องการกำหนดให้ใช้เครื่องหมายตำแหน่งของข้าราชการครู และบุคลากรทางการศึกษา โดยอนุโลมทั้งนี้อินทรธนูและเครื่องหมายตำแหน่งบนอินทรธนูให้เป็นไปตามภาพเครื่องหมายอินทรธนูท้ายกฎกระทรวงนี้หมวด ๓เครื่องแบบลูกจ้างประจำ[๑๔] ข้อ ๘[๑๕] เครื่องแบบปฏิบัติงานของลูกจ้างประจำมีลักษณะและส่วนประกอบเช่นเดียวกับเครื่องแบบสีกากีคอพับของสมาชิกสภาท้องถิ่นและผู้บริหารท้องถิ่นเว้นแต่อินทรธนูให้ใช้อินทรธนูอ่อนสีเหลืองหรือสีทอง อินทรธนูมีลาย ดังต่อไปนี้ลูกจ้างประจำที่ได้รับค่าจ้างตั้งแต่๑๖,๑๙๐ บาท ขึ้นไป มีแถบกว้าง ๑ เซนติเมตร ๓ แถบแถบแรกห่างจากต้นอินทรธนู ๕ มิลลิเมตรและแถบต่อไปเว้นระยะห่างกัน ๕ มิลลิเมตร และมีวงกลมขนาดวัดเส้นผ่าศูนย์กลางวงใน ๑เซนติเมตร อยู่เหนือแถบบนลูกจ้างประจำที่ได้รับค่าจ้างตั้งแต่๗,๑๔๐ บาท แต่ไม่ถึง ๑๖,๑๙๐ บาท มีแถบกว้าง ๑ เซนติเมตร ๒ แถบแถบแรกห่างจากต้นอินทรธนู ๕ มิลลิเมตร และแถบต่อไปเว้นระยะห่างกัน ๕ มิลลิเมตรและมีวงกลมขนาดวัดเส้นผ่าศูนย์กลางวงใน ๑ เซนติเมตร อยู่เหนือแถบบนลูกจ้างประจำที่ได้รับค่าจ้างตั้งแต่๔,๘๗๐ บาท แต่ไม่ถึง ๗,๑๔๐ บาท มีแถบกว้าง ๑ เซนติเมตร ๑ แถบ ห่างจากต้นอินทรธนู ๕มิลลิเมตร และมีวงกลมขนาดวัดเส้นผ่าศูนย์กลางวงใน ๑ เซนติเมตร อยู่เหนือแถบบนทั้งนี้อินทรธนูและเครื่องหมายตำแหน่งบนอินทรธนูให้เป็นไปตามภาพเครื่องหมายอินทรธนูท้ายกฎกระทรวงนี้ข้อ๘/๑[๑๖] เครื่องแบบพิธีการของลูกจ้างประจำมี ๓ประเภท คือ(๑)เครื่องแบบปกติขาวมีลักษณะและส่วนประกอบเช่นเดียวกับเครื่องแบบปกติขาวของสมาชิกสภาท้องถิ่นและผู้บริหารท้องถิ่นเว้นแต่อินทรธนูให้ใช้อินทรธนูแข็งกว้าง ๔ เซนติเมตร ยาวตามความยาวของบ่าพื้นสักหลาดสีดำ มีแถบสีทองกว้าง ๑ เซนติเมตรเป็นขอบและปักดิ้นสีทองลายดอกประจำยามและใบเทศติดทับเสื้อเหนือบ่าทั้งสองข้างจากไหล่ไปคอ ด้านคอปลายมนติดดุมโลหะสีทองตราครุฑพ่าห์ขนาดเล็ก อินทรธนูมีลาย ดังต่อไปนี้ลูกจ้างประจำที่ได้รับค่าจ้างตั้งแต่๑๖,๑๙๐ บาท ขึ้นไป มีลายดอกประจำยามและใบเทศ ๓ ช่อลูกจ้างประจำที่ได้รับค่าจ้างตั้งแต่๗,๑๔๐ บาท แต่ไม่ถึง ๑๖,๑๙๐ บาท มีลายดอกประจำยามและใบเทศ ๒ ช่อลูกจ้างประจำที่ได้รับค่าจ้างตั้งแต่๔,๘๗๐ บาท แต่ไม่ถึง ๗,๑๔๐ บาท มีลายดอกประจำยามและใบเทศ ๑ ช่อ(๒)เครื่องแบบครึ่งยศ มีลักษณะและส่วนประกอบเช่นเดียวกับเครื่องแบบปกติขาวของลูกจ้างประจำเว้นแต่กางเกงหรือกระโปรงให้ใช้ผ้าสีดำ ประดับเครื่องราชอิสริยาภรณ์(๓)เครื่องแบบเต็มยศมีลักษณะและส่วนประกอบเช่นเดียวกับเครื่องแบบครึ่งยศของลูกจ้างประจำ สวมสายสะพายทั้งนี้อินทรธนูและเครื่องหมายตำแหน่งบนอินทรธนูให้เป็นไปตามภาพเครื่องหมายอินทรธนูท้ายกฎกระทรวงนี้หมวด ๔เครื่องแบบกำนันผู้ใหญ่บ้าน ผู้ช่วยผู้ใหญ่บ้าน สารวัตรกำนัน และแพทย์ประจำตำบล ข้อ ๙เครื่องแบบกำนัน ผู้ใหญ่บ้าน ผู้ช่วยผู้ใหญ่บ้าน สารวัตรกำนันและแพทย์ประจำตำบล ให้มี ๒ ชนิด คือ(๑) เครื่องแบบปฏิบัติราชการ มี ๑ ประเภท คือเครื่องแบบสีกากีคอพับ(๒) เครื่องแบบพิธีการ มี ๓ ประเภท(ก) เครื่องแบบปกติขาว(ข) เครื่องแบบครึ่งยศ(ค) เครื่องแบบเต็มยศข้อ ๑๐เครื่องแบบปฏิบัติราชการ ประกอบด้วย(๑) หมวกชายให้ใช้หมวกได้ ๒ แบบแบบที่ ๑ หมวกทรงหม้อตาลสีกากีกะบังหน้าทำด้วยหนังหรือวัตถุเทียมหนังสีดำสายรัดคางหนังหรือวัตถุเทียมหนังสีดำกว้าง ๑ เซนติเมตรมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุม ผ้าพันหมวกสีกากีที่หน้าหมวกติดตราราชสีห์ภายในซุ้มลายกระหนกดุนนูนพื้นแรเป็นเส้นตอนล่างมีแถบโค้งรับ บรรจุด้วยตัวอักษรมีข้อความว่า บำบัดทุกข์ บำรุงสุขทำด้วยโลหะสีทอง สูง ๗ เซนติเมตรแบบที่ ๒ หมวกแก๊ปทรงอ่อนสีกากีหน้าหมวกติดตราเช่นเดียวกับแบบที่ ๑ แต่สูง ๔.๕ เซนติเมตรหญิงให้ใช้หมวกได้ ๓ แบบแบบที่ ๑ อนุโลมตามแบบหมวกของชายแบบที่ ๑ แต่เป็นทรงอ่อนแบบที่ ๒ หมวกแก๊ปทรงอ่อนพับปีกสีกากีสายรัดคางหนังหรือวัตถุเทียมหนังสีดำกว้าง ๑ เซนติเมตรมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุม ผ้าพันหมวกสีกากีหน้าหมวกติดตราเช่นเดียวกับหมวกของชายแบบที่ ๒แบบที่ ๓ หมวกหนีบสีกากี ด้านหน้ามีดุมโลหะสีทองตราครุฑพ่าห์ขนาดเล็ก๒ ดุมติดซ้อนกัน มีตราเช่นเดียวกับหมวกของชายแบบที่ ๒ติดที่ด้านซ้ายเหนือขอบหมวกห่างจากมุมพับด้านหน้าหมวกประมาณ ๔ เซนติเมตรการสวมหมวก ให้สวมในโอกาสอันควร(๒) เสื้อชายให้ใช้เสื้อคอพับ สีประเภทสีกากีแขนยาวรัดข้อมือ มีดุมที่ข้อมือข้างละ๑ ดุม หรือแขนสั้น มีกระเป๋าเย็บติดที่หน้าอกเสื้อข้างละ ๑ กระเป๋าเป็นกระเป๋าเสื้อมีแถบอยู่ตรงกลางตามทางดิ่งกว้าง ๓.๕ เซนติเมตรมีใบปกกระเป๋ารูปมนชายกลางแหลม ที่ปากกระเป๋าทั้งสองข้างติดดุมข้างละ ๑ ดุมสำหรับขัดใบปกกระเป๋า ตัวเสื้อผ่าอกตลอด มีสาบกว้าง ๓.๕ เซนติเมตรติดดุมตามแนวอกเสื้อ ๕ ดุม ระยะห่างกันพอสมควรและติดเครื่องหมายแสดงสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอ ปลายมนด้านไหล่กว้าง ๔.๕ เซนติเมตร ด้านคอกว้าง ๓.๕ เซนติเมตรตอนปลายขัดดุมติดกับตัวเสื้อดุมที่ใช้กับเสื้อมีลักษณะเป็นรูปกลมแบนทำด้วยวัตถุสีเดียวกับสีเสื้อในโอกาสไปงานพิธีให้ใช้เสื้อเชิ้ตสีประเภทสีกากีแขนยาวผูกผ้าผูกคอสีดำเงื่อนกะลาสีสอดชายผ้าผูกคอไว้ภายในเสื้อใต้ดุมเม็ดที่สองผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายหญิงให้ใช้เสื้อได้ ๓ แบบแบบที่ ๑ อนุโลมตามแบบเสื้อของชายแบบที่ ๒ เสื้อคอพับสีประเภทสีกากีอ่อนกว่ากระโปรงหรือสีเดียวกับกระโปรง ผ่าอกตลอดตัวเสื้อมีสาบกว้างประมาณ ๒.๕ เซนติเมตร แขนยาวรัดข้อมือ ขอบปลายแขนกว้างประมาณ ๕เซนติเมตร หรือแขนสั้นเหนือข้อศอกเล็กน้อย ตลบชายกว้างประมาณ ๕ เซนติเมตรเดินคิ้วด้านหน้าเสื้อต่อจากเส้นบ่า มีตะเข็บผ่านกลางอกยาวตลอดตัวทั้งสองด้านมีดุม ๕ ดุม ด้านหลังจากเส้นต่อบ่าหลังมีตะเข็บผ่านตามตัวเสื้อทั้งสองด้านเช่นเดียวกับด้านหน้าติดเครื่องหมายแสดงสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอ ปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อแบบที่ ๓ เสื้อคอพับปล่อยเอวสีประเภทสีกากีสีเดียวกับกระโปรงหรือกางเกง ผ่าอกตลอดตัวเสื้อ ไม่มีสาบด้านหน้ามีคิ้วตามสาบ มีดุม ๔ ดุม แขนยาวหรือแขนสั้น ตลบชายกว้างประมาณ ๕เซนติเมตร มีคิ้วหน้าหลังเช่นเดียวกับแบบที่ ๒และมีเส้นแนวตะเข็บเช่นเดียวกับแบบที่ ๒ ทั้งหน้าหลังความยาวของเสื้อให้คลุมสะโพกพองามติดเครื่องหมายแสดงสังกัดที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอ ปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อการสวมเสื้อแบบที่ ๒ ให้สอดชายเสื้อไว้ในขอบกระโปรงและคาดเข็มขัดทับขอบกระโปรง และการสวมเสื้อแบบที่ ๓ให้ปล่อยชายเสื้อทับกระโปรงหรือกางเกง และคาดเข็มขัดตาม (๕) แบบที่ ๒ ทับเอวเสื้อดุมที่ใช้กับเสื้อแบบที่ ๒ และแบบที่ ๓เป็นดุมสีเดียวกับสีเสื้อในโอกาสไปงานพิธี ให้ใช้เสื้อแบบที่ ๑ หรือแบบที่ ๒โดยใช้เสื้อเชิ้ตสีประเภทสีกากี แขนยาว ผูกผ้าผูกคอสีดำเงื่อนกะลาสีสอดชายผ้าผูกคอไว้ภายในเสื้อใต้ดุมเม็ดที่สองผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้าย(๓)[๑๗] อินทรธนูให้ใช้อินทรธนูอ่อน มีเครื่องหมายบนอินทรธนู ดังต่อไปนี้กำนันมีแถบกว้าง ๑ เซนติเมตร ๕ แถบผู้ใหญ่บ้านมีแถบกว้าง ๑ เซนติเมตร ๔ แถบผู้ช่วยผู้ใหญ่บ้านมีแถบกว้าง ๑ เซนติเมตร ๓ แถบสารวัตรกำนันแพทย์ประจำตำบล มีแถบตามจำนวน ขนาด และลักษณะเช่นเดียวกับผู้ช่วยผู้ใหญ่บ้านสำหรับกำนันแถบดังกล่าวให้ใช้สีเหลือง การติดแถบให้ติดตามขวางที่ต้นอินทรธนูทับอยู่บนปลอกพื้นสีดำ แถบแรกห่างจากต้นอินทรธนู ๕ มิลลิเมตรแถบต่อไปจนถึงแถบที่สี่เว้นระยะห่างกัน ๑ มิลลิเมตรและแถบสุดท้ายเว้นระยะห่างจากแถบที่สี่ ๕ มิลลิเมตร ให้เหลือปลอกพื้นสีดำขนาดกว้าง๕ มิลลิเมตร อยู่ตอนบนของแถบสุดท้าย และเหนือปลอกพื้นสีดำ ๕ มิลลิเมตรติดเครื่องหมายโลหะสีทองเป็นรูปราชสีห์อยู่ภายในวงรีดุนนูนมีลายประกอบ ขนาดสูง ๒ เซนติเมตรกว้าง ๒.๕ เซนติเมตร พื้นลงยาสีแดงสำหรับผู้ใหญ่บ้านผู้ช่วยผู้ใหญ่บ้าน สารวัตรกำนัน และแพทย์ประจำตำบล แถบดังกล่าวให้ใช้สีเหลืองการติดแถบให้ติดตามขวาง ที่ต้นอินทรธนูทับอยู่บนปลอกพื้นสีดำแถบแรกห่างจากต้นอินทรธนู ๕ มิลลิเมตร และแถบต่อไปเว้นระยะห่างกัน ๕ มิลลิเมตรให้เหลือปลอกพื้นสีดำ ขนาดกว้าง ๕ มิลลิเมตร อยู่ตอนบนของแถบสุดท้ายและเหนือปลอกพื้นสีดำ ๕ มิลลิเมตรติดเครื่องหมายโลหะสีทองเป็นรูปราชสีห์อยู่ภายในวงรีดุนนูนมีลายประกอบ ขนาดสูง ๒เซนติเมตร กว้าง ๒.๕ เซนติเมตร พื้นลงยา โดยมีสีแสดงความหมายของตำแหน่ง ดังนี้ผู้ใหญ่บ้านผู้ช่วยผู้ใหญ่บ้าน สีครามสารวัตรกำนันสีแดงแพทย์ประจำตำบลสีเขียว(๔) กางเกง กระโปรงชายให้ใช้กางเกงแบบราชการ สีประเภทสีกากีขายาว ไม่พับปลายขาหญิงให้ใช้กางเกงหรือกระโปรง สีประเภทสีกากี ได้ ๕ แบบแบบที่ ๑ กางเกง อนุโลมตามแบบกางเกงของชายแบบที่ ๒ กางเกงขายาว ขาตรง ไม่มีลวดลายขอบกางเกงกว้างประมาณ ๑ นิ้ว มีหรือไม่มีกระเป๋าก็ได้ มีซิปด้านหน้าหรือด้านข้างไม่พับปลายขาแบบที่ ๓ กระโปรงยาวปิดเข่า ปลายบานเล็กน้อยแบบที่ ๔ กระโปรงมีตะเข็บหน้า ๒ ตะเข็บ ตะเข็บหลัง ๒ ตะเข็บยาวครึ่งเข่าปลายบานเล็กน้อยแบบที่ ๕ กระโปรงกางเกง แบบกางเกงยาวครึ่งเข่า มีตะเข็บหน้า๒ ตะเข็บ ตะเข็บหลัง ๒ ตะเข็บ มีจีบกระทบด้านหน้าและด้านหลัง(๕) เข็มขัดชายให้ใช้เข็มขัดทำด้วยด้ายถักสีกากีกว้าง ๓ เซนติเมตรหัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอน ปลายมน กว้าง ๓.๕เซนติเมตร ยาว ๕ เซนติเมตร มีรูปราชสีห์ดุนนูนอยู่กึ่งกลางหัวเข็มขัดไม่มีเข็มสำหรับสอดรู ปลายเข็มขัดหุ้มด้วยโลหะสีทอง กว้าง ๑ เซนติเมตรหญิงให้ใช้เข็มขัดได้ ๒ แบบแบบที่ ๑ อนุโลมตามแบบเข็มขัดของชายแบบที่ ๒ เช่นเดียวกับเข็มขัดของชาย แต่ด้ายถักกว้าง ๒.๕เซนติเมตร หัวเข็มขัด กว้าง ๓ เซนติเมตร ยาว ๔ เซนติเมตรการใช้เข็มขัดแบบที่ ๑ ให้คาดทับกระโปรง และแบบที่ ๒ให้คาดทับเสื้อ(๖) รองเท้า ถุงเท้าชายให้ใช้รองเท้าหุ้มส้นหรือหุ้มข้อหนังหรือวัตถุเทียมหนังสีดำหรือสีน้ำตาลไม่มีลวดลาย ถุงเท้าสีเดียวกับรองเท้าหญิงให้ใช้รองเท้าหุ้มส้นหรือรัดส้นหนังหรือวัตถุเทียมหนังสีดำหรือสีน้ำตาล แบบปิดปลายเท้า ไม่มีลวดลาย ส้นสูงไม่เกิน ๑๐เซนติเมตร(๗) เครื่องหมายแสดงสังกัดให้มีเครื่องหมายแสดงสังกัดทำด้วยโลหะโปร่งสีทองไม่มีขอบ สูง ๒.๕ เซนติเมตรเป็นรูปราชสีห์ติดที่ปกคอเสื้อด้านหน้าทั้งสองข้าง(๘) ป้ายชื่อและตำแหน่งให้มีป้ายชื่อพื้นสีดำ ขนาดกว้าง ๒.๕ เซนติเมตร ยาว ๗.๕เซนติเมตร ตัวอักษรสีขาว แสดงชื่อตัว ชื่อสกุล และชื่อตำแหน่งประดับที่อกเสื้อเหนือกระเป๋าบนขวาข้อ ๑๑เครื่องแบบพิธีการ(๑) เครื่องแบบปกติขาว ประกอบด้วย(ก) หมวกชายให้ใช้หมวกทรงหม้อตาลสีขาวกะบังหน้าทำด้วยหนังหรือวัตถุเทียมหนังสีดำ สายรัดคางสีทองกว้าง ๑ เซนติเมตรมีดุมโลหะสีทองตราครุฑพ่าห์ขนาดเล็กติดที่ข้างหมวกข้างละ ๑ ดุม ผ้าพันหมวกสีขาวที่หน้าหมวกติดตราราชสีห์ ภายในซุ้มลายกระหนกตอนล่างมีแถบโค้งรับปักด้วยดิ้นสีทองสูง ๗ เซนติเมตร บนหมอนสักหลาดสีขาวหญิงให้ใช้หมวกได้ ๒ แบบแบบที่ ๑ อนุโลมตามแบบหมวกของชาย แต่เป็นทรงอ่อนแบบที่ ๒ หมวกแก๊ปทรงอ่อนพับปีกสีขาว สายรัดคางสีทองมีดุมโลหะสีทอง ตราครุฑพ่าห์ขนาดเล็กติดที่ข้างหมวกข้างละ ๑ ดุมผ้าพันหมวกสีขาวที่หน้าหมวกติดตราเช่นเดียวกับหมวกของชายเครื่องแบบปกติขาว แต่สูง๔.๕ เซนติเมตรการสวมหมวก ให้สวมในโอกาสอันควร(ข) เสื้อชายให้ใช้เสื้อแบบราชการสีขาวติดเครื่องหมายแสดงสังกัดที่ปกคอเสื้อด้านหน้าทั้งสองข้างใช้ดุมโลหะสีทองตราครุฑพ่าห์ขนาดใหญ่ ๕ ดุม ผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายหญิงให้ใช้เสื้อนอกคอแบะสีขาวแบบคอแหลมหรือคอป้านแขนยาวถึงข้อมือมีตะเข็บหลัง๔ ตะเข็บ ติดเครื่องหมายแสดงสังกัดที่ปกคอเสื้อด้านหน้าทั้งสองข้างที่แนวสาบอกมีดุมโลหะสีทองตราครุฑพ่าห์ ขนาดเส้นผ่าศูนย์กลาง ๑.๕ เซนติเมตร ๓ ดุมสำหรับแบบเสื้อคอแหลม และ ๕ ดุม สำหรับแบบเสื้อคอป้านมีกระเป๋าล่างข้างละ ๑กระเป๋าเป็นกระเป๋าเจาะเฉียงเล็กน้อยไม่มีใบปกกระเป๋าและให้ใช้เสื้อคอพับแขนยาวสีขาวผูกผ้าผูกคอสีดำเงื่อนกะลาสีผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อด้านซ้าย(ค)[๑๘]อินทรธนูให้ใช้อินทรธนูแข็ง ต้นอินทรธนูกว้าง ๕ เซนติเมตรยาวตามความยาวของบ่า พื้นสักหลาดสีดำ ติดทับเสื้อเหนือบ่าทั้งสองข้างจากไหล่ไปคอด้านคอกว้าง ๔ เซนติเมตร ปลายมนติดดุมโลหะสีทองตราครุฑพ่าห์ขนาดเล็กมีเครื่องหมายบนอินทรธนู ดังต่อไปนี้กำนัน มีแถบกว้าง ๑ เซนติเมตร ๕ แถบผู้ใหญ่บ้าน มีแถบกว้าง ๑ เซนติเมตร ๔ แถบผู้ช่วยผู้ใหญ่บ้าน มีแถบกว้าง ๑ เซนติเมตร ๓ แถบสารวัตรกำนัน แพทย์ประจำตำบล มีแถบตามจำนวน ขนาดและลักษณะเช่นเดียวกับผู้ช่วยผู้ใหญ่บ้านสำหรับกำนัน แถบดังกล่าวให้ใช้แถบดิ้นสีทองการติดแถบให้ติดตามขวาง ที่ต้นอินทรธนูทับอยู่บนพื้นสักหลาดสีดำแถบแรกห่างจากต้นอินทรธนู ๕ มิลลิเมตร แถบต่อไปจนถึงแถบที่สี่เว้นระยะห่างกัน ๑มิลลิเมตร และแถบสุดท้ายเว้นระยะห่างจากแถบที่สี่ ๕ มิลลิเมตร ตอนบนห่างจากแถบสุดท้าย๕ มิลลิเมตร ติดเครื่องหมายเช่นเดียวกับที่ใช้ประดับอินทรธนูอ่อนสำหรับผู้ใหญ่บ้าน ผู้ช่วยผู้ใหญ่บ้าน สารวัตรกำนันและแพทย์ประจำตำบล แถบดังกล่าวให้ใช้แถบดิ้นสีทอง การติดแถบให้ติดตามขวางที่ต้นอินทรธนูทับอยู่บนพื้นสักหลาดสีดำ แถบแรกห่างจากต้นอินทรธนู ๕ มิลลิเมตรและแถบต่อไปเว้นระยะห่างกัน ๕ มิลลิเมตร ตอนบนห่างจากแถบสุดท้าย ๕ มิลลิเมตรติดเครื่องหมายเช่นเดียวกับที่ใช้ประดับอินทรธนูอ่อน(ง) กางเกง กระโปรงชายให้ใช้กางเกงแบบราชการสีขาวขายาว ไม่พับปลายขาหญิงให้ใช้กระโปรงสีขาว ตีเกล็ดด้านหน้า ๒ เกล็ด และด้านหลัง๒ เกล็ด ยาวปิดเข่า ปลายบานเล็กน้อย ใช้กับแบบเสื้อคอแหลมหรือกระโปรงสีขาวยาวปิดเข่า ปลายบานเล็กน้อย ใช้กับแบบเสื้อคอป้าน(จ) รองเท้า ถุงเท้าชายให้ใช้รองเท้าหุ้มส้นหรือหุ้มข้อหนังหรือวัตถุเทียมหนังสีดำ ถุงเท้าสีดำหญิงให้ใช้รองเท้าหุ้มส้นหนังหรือวัตถุเทียมหนังสีดำแบบปิดปลายเท้าไม่มีลวดลายส้นสูงไม่เกิน ๑๐ เซนติเมตร ถุงเท้ายาวสีเนื้อ(๒) เครื่องแบบครึ่งยศลักษณะและส่วนประกอบเช่นเดียวกับเครื่องแบบปกติขาว เว้นแต่กางเกงหรือกระโปรงให้ใช้ผ้าสักหลาดหรือเสิร์จสีดำ ประดับเครื่องราชอิสริยาภรณ์(๓) เครื่องแบบเต็มยศลักษณะและส่วนประกอบเช่นเดียวกับเครื่องแบบครึ่งยศสวมสายสะพายหมวด ๔/๑เครื่องแบบกรรมการหมู่บ้าน[๑๙] ข้อ ๑๑/๑[๒๐] เครื่องแบบกรรมการหมู่บ้าน ให้มี๒ ชนิด คือ(๑) เครื่องแบบปฏิบัติงานปกติ มี ๑ ประเภท คือ เครื่องแบบสีกากีคอพับแขนสั้น(๒) เครื่องแบบพิธีการ มี ๑ ประเภท คือ เครื่องแบบสีกากีคอพับแขนยาวข้อ ๑๑/๒[๒๑] เครื่องแบบปฏิบัติงานปกติ ประกอบด้วย(๑) เสื้อชายให้ใช้เสื้อคอพับปล่อยเอว สีประเภทสีกากี ผ่าอกตลอดตัวเสื้อมีดุม ๕ ดุม มีสาบกว้าง ๓.๕ เซนติเมตร แขนสั้นเหนือข้อศอกเล็กน้อย มีกระเป๋าติดที่หน้าอกเสื้อด้านซ้าย๑ กระเป๋า เป็นกระเป๋าเจาะ เดินคิ้วด้านหน้าเสื้อต่อจากเส้นบ่า มีตะเข็บผ่านกลางอกยาวตลอดตัวทั้งสองด้านด้านหลังจากเส้นต่อบ่าหลังมีตะเข็บผ่านตามตัวเสื้อทั้งสองด้านเช่นเดียวกับด้านหน้าแขนข้างซ้ายด้านบนปักเครื่องหมายคณะกรรมการหมู่บ้าน มีลักษณะเป็นรูปวงกลมขนาดเส้นผ่าศูนย์กลาง๘ เซนติเมตร มีพื้นและขอบสีทอง ภายในมีรูปจั่วบ้านสีแดงมีแถบสีธงชาติยาวตามจั่ว ภายใต้จั่วมีภาพคนจับมือกัน๙ คน มีตัวอักษร ประเทศต้องมีรัฐบาล หมู่บ้านต้องมี กม. อยู่โค้งด้านบน คณะกรรมการหมู่บ้านรากฐานของแผ่นดินอยู่โค้งด้านล่าง และแขนข้างขวาจากรอยต่อของไหล่บนลงมาปักอักษรสีน้ำเงินคำว่า คณะกรรมการหมู่บ้านตามแนวขวาง เมื่อสวมเสื้อนี้ให้ปล่อยชายเสื้อไว้นอกกางเกงดุมที่ใช้กับเสื้อมีลักษณะเป็นรูปกลมแบนทำด้วยวัตถุสีเดียวกับสีเสื้อหญิงอนุโลมตามแบบเสื้อของชาย การสวมเสื้อให้ปล่อยชายเสื้อไว้นอกกระโปรงหรือกางเกง(๒) กางเกง กระโปรงชายให้ใช้กางเกง สีประเภทสีกากีขายาว ที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน ๑ เซนติเมตร ด้านข้างมีกระเป๋าข้างละ ๑ กระเป๋ามีกระเป๋าหลังทางด้านขวาเป็นกระเป๋าเจาะ ๑ กระเป๋า มีซิปด้านหน้า ไม่พับปลายขาหญิงให้ใช้กางเกงหรือกระโปรง สีประเภทสีกากี ได้ ๒ แบบแบบที่ ๑ กางเกงขายาว ด้านข้าง มีกระเป๋าข้างละ ๑ กระเป๋า มีซิปด้านหน้าไม่พับปลายขาแบบที่ ๒ กระโปรง ตีเกล็ดด้านหน้า ๒ เกล็ด และด้านหลัง ๒ เกล็ดมีตะเข็บหลัง ๑ ตะเข็บ ยาวปิดเข่า(๓) รองเท้า ถุงเท้าชายให้ใช้รองเท้าหุ้มส้นหรือหุ้มข้อหนังหรือวัตถุเทียมหนังสีดำหรือสีน้ำตาลไม่มีลวดลายถุงเท้าสีเดียวกับรองเท้าหญิงให้ใช้รองเท้าหุ้มส้นหรือรัดส้นหนังหรือวัตถุเทียมหนังสีดำหรือสีน้ำตาลแบบปิดปลายเท้าไม่มีลวดลาย ส้นสูงไม่เกิน ๑๐ เซนติเมตรข้อ ๑๑/๓[๒๒] เครื่องแบบพิธีการ ประกอบด้วย(๑) หมวกชายให้ใช้หมวกได้ ๒ แบบ ดังนี้แบบที่ ๑ หมวกทรงหม้อตาลสีกากี กะบังหน้าทำด้วยหนังหรือวัตถุเทียมหนังสีดำสายรัดคางหนังหรือวัสดุเทียมหนังสีดำ กว้าง ๑ เซนติเมตร มีดุมโลหะสีทองสัญลักษณ์ กม.ขนาดเล็กติดที่ข้างหมวกข้างละ ๑ ดุม ผ้าพันหมวกสีกากี ที่หน้าหมวกติดตราครุฑพ่าห์ในบัวกระหนกทำด้วยโลหะสีทองสูง ๖.๕ เซนติเมตรแบบที่ ๒ หมวกแก๊ปทรงอ่อนสีกากี หน้าหมวกติดเครื่องหมายคณะกรรมการหมู่บ้านสูง๔.๕ เซนติเมตรหญิงให้ใช้หมวกได้ ๒ แบบ ดังนี้แบบที่ ๑ อนุโลมตามแบบหมวกของชายแบบที่ ๑ แต่เป็นทรงอ่อนแบบที่ ๒ อนุโลมตามแบบหมวกของชายแบบที่ ๒(๒) เสื้อชายให้ใช้เสื้อคอพับ สีประเภทสีกากี แขนยาวรัดข้อมือ มีดุมที่ข้อมือข้างละ๑ ดุม มีกระเป๋าเย็บติดที่หน้าอกเสื้อข้างละ ๑ กระเป๋า เป็นกระเป๋าเสื้อ มีแถบอยู่ตรงกลางตามทางดิ่งกว้าง๓.๕ เซนติเมตร มีใบปกกระเป๋ารูปมนชายกลางแหลม ที่ปากกระเป๋าทั้งสองข้างติดดุมข้างละ๑ ดุม สำหรับขัดใบปกกระเป๋า ตัวเสื้อผ่าอกตลอด มีสาบกว้าง ๓.๕ เซนติเมตร ติดดุมตามแนวอกเสื้อ๕ ดุม ระยะห่างกันพอสมควร และติดเครื่องหมายโลหะสีทองสัญลักษณ์ กม. ที่ปกคอเสื้อด้านหน้าทั้งสองข้างที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอ ปลายมน ด้านไหล่กว้าง๔.๕ เซนติเมตร ด้านคอกว้าง ๓.๕ เซนติเมตร ตอนปลายขัดดุมติดกับตัวเสื้อดุมที่ใช้กับเสื้อมีลักษณะเป็นรูปกลมแบนทำด้วยวัสดุสีเดียวกับเสื้อในโอกาสไปงานพิธี ให้สอดชายเสื้อไว้ในขอบกางเกง และคาดเข็มขัดทับขอบกางเกงผู้ได้รับพระราชทานเครื่องราชอิสริยาภรณ์ ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายหญิงอนุโลมตามแบบเสื้อชาย ให้สอดชายเสื้อไว้ในขอบกระโปรง และคาดเข็มขัดทับขอบกระโปรงผู้ได้รับพระราชทานเครื่องราชอิสริยาภรณ์ ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้าย(๓) อินทรธนู ให้ใช้อินทรธนูอ่อน มีเครื่องหมายบนอินทรธนู ดังต่อไปนี้ประธานกรรมการหมู่บ้าน มีแถบกว้าง ๑ เซนติเมตร ๔ แถบ แถบดังกล่าวให้ใช้สีเหลืองการติดแถบให้ติดตามขวางที่ต้นอินทรธนูทับอยู่บนปลอกพื้นสีดำ แถบแรกห่างจากต้นอินทรธนู ๕ มิลลิเมตร และแถบต่อไปเว้นระยะห่างกัน๕ มิลลิเมตร ให้เหลือปลอกพื้นสีดำขนาดกว้าง ๕ มิลลิเมตร อยู่ตอนบนของแถบสุดท้าย และเหนือปลอกพื้นสีดำ๕ มิลลิเมตร ติดเครื่องหมายโลหะสีทองสัญลักษณ์ กม. อยู่ภายในวงกลมดุนนูน ขนาดเส้นผ่าศูนย์กลาง๒ เซนติเมตร พื้นลงยาสีฟ้าขอบวงกลมล้อมรอบด้วยกระจังกรรมการหมู่บ้าน มีแถบกว้าง ๑ เซนติเมตร ๒ แถบ มีลักษณะอื่นๆ เช่นเดียวกับประธานกรรมการหมู่บ้าน(๔) กางเกง กระโปรงชายให้ใช้กางเกงสีประเภทสีกากีขายาว ไม่พับปลายขา ที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกงกว้างไม่เกิน ๑ เซนติเมตร ด้านข้างมีกระเป๋าเจาะข้างละ ๑ กระเป๋ามีซิปด้านหน้าหญิงให้ใช้กระโปรงสีประเภทสีกากี ตีเกล็ดด้านหน้า ๒ เกล็ด และด้านหลัง๒ เกล็ดมีซิปด้านหลัง ยาวปิดเข่า(๕) เข็มขัดชายให้ใช้เข็มขัดทำด้วยด้ายถักสีกากี กว้าง ๓ เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอนปลายมน กว้าง ๓.๕ เซนติเมตร ยาว ๕ เซนติเมตร มีรูปครุฑดุนนูนอยู่กึ่งกลางหัวเข็มขัดไม่มีเข็มสำหรับสอดรู ปลายเข็มขัดหุ้มด้วยโลหะสีทอง กว้าง ๑ เซนติเมตรหญิงอนุโลมตามแบบเข็มขัดของชาย การใช้เข็มขัดให้คาดทับขอบกระโปรง(๖) รองเท้า ถุงเท้าชายให้ใช้รองเท้าหุ้มส้นหรือหุ้มข้อหนังหรือวัตถุเทียมหนังสีดำไม่มีลวดลาย ถุงเท้าสีเดียวกับรองเท้าหญิงให้ใช้รองเท้าหุ้มส้นหรือรัดส้นหนังหรือวัตถุเทียมหนังสีดำแบบปิดปลายเท้าไม่มีลวดลายส้นสูงไม่เกิน๑๐ เซนติเมตร(๗) ให้มีเครื่องหมายโลหะสีทองสัญลักษณ์ กม. อยู่ภายในวงกลมดุนนูนขนาดเส้นผ่าศูนย์กลาง ๒.๕ เซนติเมตร ติดที่ปกคอเสื้อด้านหน้าทั้งสองข้าง(๘) ป้ายชื่อและตำแหน่งให้มีป้ายชื่อพื้นสีดำ ขนาดกว้าง ๒.๕ เซนติเมตร ยาว ๗.๕ เซนติเมตรตัวอักษรสีขาวแสดงชื่อตัว ชื่อสกุล และชื่อตำแหน่ง ประดับที่อกเสื้อเหนือกระเป๋าบนขวาหมวด ๕การประดับเครื่องราชอิสริยาภรณ์และเครื่องหมาย ข้อ ๑๒การประดับเครื่องราชอิสริยาภรณ์ให้ปฏิบัติตามประกาศสำนักนายกรัฐมนตรีเรื่องลำดับเกียรติและระเบียบการประดับเครื่องราชอิสริยาภรณ์ไทยผู้ได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับเครื่องราชอิสริยาภรณ์นั้นได้ข้อ ๑๓ผู้สำเร็จการศึกษาจากสถาบันการศึกษาของทางราชการหรือที่ทางราชการรับรองให้ติดเครื่องหมายแสดงวิทยฐานะของสถาบันการศึกษานั้นได้หมวด ๖เบ็ดเตล็ด ข้อ ๑๔ผู้ได้รับบำเหน็จบำนาญตามกฎหมายว่าด้วยบำเหน็จบำนาญข้าราชการส่วนท้องถิ่นให้ใช้เครื่องแบบเช่นเดียวกับเจ้าหน้าที่ส่วนท้องถิ่นประจำการตามสังกัดนั้น ๆเว้นแต่ให้ติดเครื่องหมายแสดงสังกัดที่ปกคอเสื้อด้านหน้าข้างซ้ายและเครื่องหมาย นกทำด้วยโลหะโปร่งสีทอง ไม่มีขอบ สูง ๒ เซนติเมตร ที่ปกคอเสื้อด้านหน้าข้างขวาข้อ ๑๕การแต่งเครื่องแบบให้อนุโลมแต่งตามหมายกำหนดการของสำนักพระราชวัง คำสั่งหรือกำหนดการของทางราชการ องค์การบริหารส่วนจังหวัด เทศบาล เมืองพัทยา สภาตำบลหรือองค์การบริหารส่วนตำบลเจ้าหน้าที่ส่วนท้องถิ่นซึ่งไม่อาจแต่งเครื่องแบบตามหมายกำหนดการนั้นได้ให้แต่งเครื่องแบบเช่นเดียวกับในโอกาสไปงานพิธีข้อ ๑๖ให้กระทรวงมหาดไทยจัดให้มีหรือเขียนรูปตัวอย่างเครื่องแบบนี้ขึ้นไว้เป็นมาตรฐานและสอดส่องควบคุมการแต่งเครื่องแบบให้เป็นไปตามกฎกระทรวงนี้ให้ไว้ ณ วันที่ ๒๖ พฤศจิกายน พ.ศ. ๒๕๔๒ชำนิ ศักดิเศรษฐรัฐมนตรีช่วยว่าการฯ รักษาราชการแทนรัฐมนตรีว่าการกระทรวงมหาดไทย[เอกสารแนบท้าย]๑.[๒๓]ภาพเครื่องหมายอินทรธนูท้ายกฎกระทรวง ฉบับที่ ๑๑ (พ.ศ. ๒๕๔๒) ออกตามความในพระราชบัญญัติเครื่องแบบเจ้าหน้าที่ส่วนท้องถิ่นพ.ศ. ๒๕๐๙๒.[๒๔]ภาพเครื่องแบบกรรมการหมู่บ้านท้ายกฎกระทรวง ฉบับที่ ๑๑ (พ.ศ. ๒๕๔๒) ออกตามความในพระราชบัญญัติเครื่องแบบเจ้าหน้าที่ส่วนท้องถิ่นพ.ศ. ๒๕๐๙(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากได้มีการกำหนดเครื่องแบบเจ้าหน้าที่ส่วนท้องถิ่นไว้ในกฎกระทรวงหลายฉบับอันเป็นผลให้การใช้กฎหมายไม่สะดวกสมควรนำเครื่องแบบเจ้าหน้าที่ส่วนท้องถิ่นมากำหนดไว้ในกฎกระทรวงฉบับเดียวกันประกอบกับได้มีการปรับปรุงกฎหมายว่าด้วยองค์กรปกครองส่วนท้องถิ่นหลายฉบับ สมควรแก้ไขเพิ่มเติมเครื่องแบบเจ้าหน้าที่ส่วนท้องถิ่นดังกล่าวให้สอดคล้องกันด้วย จึงจำเป็นต้องออกกฎกระทรวงนี้กฎกระทรวง ฉบับที่ ๑๒ (พ.ศ. ๒๕๔๖)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๒๕]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขลักษณะและจำนวนของแถบและสีแสดงความหมายของตำแหน่งบนอินทรธนูอ่อนและอินทรธนูแข็งของเครื่องแบบกำนันผู้ใหญ่บ้าน ผู้ช่วยผู้ใหญ่บ้าน สารวัตรกำนัน และแพทย์ประจำตำบลให้เหมาะสมยิ่งขึ้น จึงจำเป็นต้องออกกฎกระทรวงนี้กฎกระทรวง ฉบับที่๑๓ (พ.ศ. ๒๕๔๗) ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ.๒๕๐๙[๒๖]หมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้นายกเทศมนตรีเทศบาลเมืองและนายกเทศมนตรีเทศบาลตำบลมีเครื่องหมายประจำตำแหน่งเพื่อใช้ประดับเป็นส่วนประกอบสำหรับการแต่งเครื่องแบบพิธีการตามโอกาสอันควรเช่นเดียวกับเครื่องแบบพิธีการของนายกเทศมนตรีเทศบาลนครและนายกเมืองพัทยาและเนื่องด้วยกฎกระทรวง ฉบับที่ ๑๑ (พ.ศ. ๒๕๓๘)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙ซึ่งกำหนดให้นายกเทศมนตรีเทศบาลนคร นายกเทศมนตรีเทศบาลเมืองและนายกเทศมนตรีเทศบาลตำบล มีสิทธิประดับเครื่องหมายดังกล่าวยังมิได้ถูกยกเลิกซึ่งอาจเกิดความสับสนในการใช้บังคับได้สมควรที่จะได้ยกเลิกกฎกระทรวงฉบับดังกล่าวเสียด้วยในคราวเดียวกัน จึงจำเป็นต้องออกกฎกระทรวงนี้กฎกระทรวง ฉบับที่๑๔ (พ.ศ. ๒๕๔๘) ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ.๒๕๐๙[๒๗]หมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้ผู้ดำรงตำแหน่งเลขานุการนายกองค์การบริหารส่วนจังหวัดที่ปรึกษานายกองค์การบริหารส่วนจังหวัด รองนายกเทศมนตรี เลขานุการนายกเทศมนตรีที่ปรึกษานายกเทศมนตรี เลขานุการนายกเมืองพัทยา ผู้ช่วยเลขานุการนายกเมืองพัทยาประธานที่ปรึกษานายกเมืองพัทยา ที่ปรึกษานายกเมืองพัทยารองนายกองค์การบริหารส่วนตำบล และเลขานุการนายกองค์การบริหารส่วนตำบล ซึ่งมีฐานะเป็นผู้ช่วยผู้บริหารท้องถิ่นมีสิทธิแต่งเครื่องแบบได้เช่นเดียวกับผู้บริหารท้องถิ่นและกำหนดให้ผู้ดำรงตำแหน่งเลขานุการประธานสภาเมืองพัทยาและผู้ช่วยเลขานุการประธานสภาเมืองพัทยา ซึ่งมีฐานะเป็นผู้ช่วยประธานสภาท้องถิ่นมีสิทธิแต่งเครื่องแบบได้เช่นเดียวกับสมาชิกสภาท้องถิ่น จึงจำเป็นต้องออกกฎกระทรวงนี้กฎกระทรวง ฉบับที่ ๑๕(พ.ศ. ๒๕๖๐) ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ.๒๕๐๙[๒๘]ข้อ๘ พนักงานส่วนท้องถิ่น ลูกจ้างประจำและพนักงานส่วนท้องถิ่นประเภทพนักงานครู และบุคลากรทางการศึกษาสายงานบริหารสถานศึกษาสายงานนิเทศการศึกษา และสายงานการสอนนอกประจำการผู้ใดที่มีสิทธิแต่งเครื่องแบบเจ้าหน้าที่ส่วนท้องถิ่นอยู่ในวันก่อนวันที่กฎกระทรวงนี้ใช้บังคับให้คงใช้เครื่องแบบเจ้าหน้าที่ส่วนท้องถิ่นและเครื่องหมายตำแหน่งบนอินทรธนูได้ตามเดิมต่อไปหมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากประกาศคณะกรรมการมาตรฐานการบริหารงานบุคคลส่วนท้องถิ่น เรื่องกำหนดมาตรฐานกลางการบริหารงานบุคคลส่วนท้องถิ่น (ฉบับที่ ๔) ลงวันที่ ๒๖ ธันวาคม ๒๕๕๗ได้ปรับปรุงระบบจำแนกตำแหน่งของพนักงานส่วนท้องถิ่นจากเดิมที่จำแนกตำแหน่งตามมาตรฐานทั่วไป๑๐ ระดับ เป็นให้จำแนกตำแหน่งตามประเภทและสายงานตามลักษณะงาน ๔ ประเภท สมควรกำหนดเครื่องหมายตำแหน่งบนอินทรธนูของเครื่องแบบปฏิบัติราชการและเครื่องแบบพิธีการของพนักงานส่วนท้องถิ่นให้สอดคล้องกับระบบจำแนกตำแหน่งในปัจจุบัน ประกอบกับได้มีการปรับปรุงระบบการกำหนดตำแหน่งลูกจ้างประจำขององค์กรปกครองส่วนท้องถิ่นโดยแยกตามลักษณะงานและกลุ่มงานตามมาตรฐานกำหนดตำแหน่งและปรับปรุงอัตราค่าจ้างลูกจ้างประจำเพื่อให้สอดคล้องกับระบบการกำหนดตำแหน่งลูกจ้างประจำดังกล่าว สมควรกำหนดเครื่องหมายตำแหน่งบนอินทรธนูของเครื่องแบบปฏิบัติงานของลูกจ้างประจำขององค์กรปกครองส่วนท้องถิ่นให้สอดคล้องกับระบบการกำหนดตำแหน่งดังกล่าวและกำหนดให้มีเครื่องแบบพิธีการของลูกจ้างประจำขององค์กรปกครองส่วนท้องถิ่นจึงจำเป็นต้องออกกฎกระทรวงนี้กฎกระทรวง ฉบับที่ ๑๕(พ.ศ. ๒๕๖๐) ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๒๙]หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากปัจจุบันยังไม่ได้มีการกำหนดลักษณะ ชนิด และประเภทของเครื่องแบบและระเบียบในการแต่งเครื่องแบบของกรรมการหมู่บ้านจึงจำเป็นต้องออกกฎกระทรวงนี้สุกัญญา/จัดทำ๑๒ พฤศจิกายน ๒๕๕๓วิชพงษ์/ปรับปรุง๕ มีนาคม ๒๕๕๗ปุณิกา/เพิ่มเติม๓๐ ตุลาคม ๒๕๖๐พัชรภรณ์/เพิ่มเติม๒๗ ธันวาคม ๒๕๖๐[๑] ราชกิจจานุเบกษาเล่ม ๑๑๖/ตอนที่ ๑๒๔ ก/หน้า ๔/๙ ธันวาคม ๒๕๔๒[๒] ข้อ ๒แก้ไขเพิ่มเติมโดยกฎกระทรวง ฉบับที่ ๑๔ (พ.ศ. ๒๕๔๘)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๓] ข้อ ๒ นิยามคำว่า เจ้าหน้าที่ส่วนท้องถิ่น (๓) แก้ไขเพิ่มเติมโดยกฎกระทรวง ฉบับที่ ๑๕ (พ.ศ.๒๕๖๐) ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๔] ข้อ ๒ นิยามคำว่า เจ้าหน้าที่ส่วนท้องถิ่น (๔) แก้ไขเพิ่มเติมโดยกฎกระทรวง ฉบับที่ ๑๕ (พ.ศ.๒๕๖๐) ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๕] ชื่อหมวด ๑เครื่องแบบสมาชิกสภาท้องถิ่น ผู้บริหารท้องถิ่น และและเจ้าหน้าที่ส่วนท้องถิ่นอื่นแก้ไขเพิ่มเติมโดยกฎกระทรวง ฉบับที่ ๑๔ (พ.ศ. ๒๕๔๘)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๖] ข้อ ๓แก้ไขเพิ่มเติมโดยกฎกระทรวง ฉบับที่ ๑๔ (พ.ศ. ๒๕๔๘)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๗] ข้อ ๔ (๓)แก้ไขเพิ่มเติมโดยกฎกระทรวง ฉบับที่ ๑๔ (พ.ศ. ๒๕๔๘)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๘] ข้อ ๔ (๙)แก้ไขเพิ่มเติมโดยกฎกระทรวง ฉบับที่ ๑๔ (พ.ศ. ๒๕๔๘)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๙] ข้อ ๕ (๑) (ค)แก้ไขเพิ่มเติมโดยกฎกระทรวง ฉบับที่ ๑๔ (พ.ศ. ๒๕๔๘)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๑๐] ข้อ ๕ (๑) (ง)แก้ไขเพิ่มเติมโดยกฎกระทรวง ฉบับที่ ๑๓ (พ.ศ. ๒๕๔๗)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๑๑] ชื่อ หมวด ๒เครื่องแบบพนักงานส่วนท้องถิ่น แก้ไขเพิ่มเติมโดยกฎกระทรวง ฉบับที่ ๑๕ (พ.ศ. ๒๕๖๐)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๑๒] ข้อ ๖แก้ไขเพิ่มเติมโดยกฎกระทรวง ฉบับที่ ๑๕ (พ.ศ. ๒๕๖๐) ออกตามความในพระราชบัญญัติเครื่องแบบเจ้าหน้าที่ส่วนท้องถิ่นพ.ศ. ๒๕๐๙[๑๓] ข้อ ๗แก้ไขเพิ่มเติมโดยกฎกระทรวง ฉบับที่ ๑๕ (พ.ศ. ๒๕๖๐)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๑๔] ชื่อ หมวด ๓ เครื่องแบบลูกจ้างประจำแก้ไขเพิ่มเติมโดยกฎกระทรวง ฉบับที่ ๑๕ (พ.ศ. ๒๕๖๐)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๑๕] ข้อ ๘แก้ไขเพิ่มเติมโดยกฎกระทรวง ฉบับที่ ๑๕ (พ.ศ. ๒๕๖๐)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๑๖] ข้อ ๘/๑เพิ่มโดยกฎกระทรวง ฉบับที่ ๑๕ (พ.ศ. ๒๕๖๐)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๑๗] ข้อ ๑๐ (๓)แก้ไขเพิ่มเติมโดยกฎกระทรวง ฉบับที่ ๑๒ (พ.ศ. ๒๕๔๖)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๑๘] ข้อ ๑๑ (ค)แก้ไขเพิ่มเติมโดยกฎกระทรวง ฉบับที่ ๑๒ (พ.ศ. ๒๕๔๖)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๑๙] หมวด ๔/๑เครื่องแบบกรรมการหมู่บ้าน ข้อ ๑๑/๑ ถึง ข้อ ๑๑/๓ เพิ่มโดยกฎกระทรวง ฉบับที่ ๑๕(พ.ศ. ๒๕๖๐) ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ.๒๕๐๙[๒๐] ข้อ ๑๑/๑เพิ่มโดยกฎกระทรวง ฉบับที่ ๑๕ (พ.ศ. ๒๕๖๐)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๒๑] ข้อ ๑๑/๒เพิ่มโดยกฎกระทรวง ฉบับที่ ๑๕ (พ.ศ. ๒๕๖๐)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๒๒] ข้อ ๑๑/๓เพิ่มโดยกฎกระทรวง ฉบับที่ ๑๕ (พ.ศ. ๒๕๖๐)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๒๓]ภาพเครื่องหมายอินทรธนูท้ายกฎกระทรวง ฉบับที่ ๑๑ (พ.ศ. ๒๕๔๒)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙เพิ่มโดยกฎกระทรวง ฉบับที่ ๑๕ (พ.ศ. ๒๕๖๐)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๒๔] ภาพเครื่องแบบกรรมการหมู่บ้านท้ายกฎกระทรวงฉบับที่ ๑๑ (พ.ศ. ๒๕๔๒)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙เพิ่มโดยกฎกระทรวง ฉบับที่ ๑๕ (พ.ศ. ๒๕๖๐)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ. ๒๕๐๙[๒๕] ราชกิจจานุเบกษาเล่ม ๑๒๐/ตอนที่ ๒๗ ก/หน้า ๑/๑ เมษายน ๒๕๔๖[๒๖] ราชกิจจานุเบกษาเล่ม ๑๒๑/ตอนที่ ๕๙ ก/หน้า ๑๖/๑๓ กันยายน ๒๕๔๗[๒๗] ราชกิจจานุเบกษาเล่ม ๑๒๒/ตอนที่ ๑๐๒ ก/หน้า ๑๐/๔ พฤศจิกายน ๒๕๔๘[๒๘] ราชกิจจานุเบกษาเล่ม ๑๓๔/ตอนที่ ๑๐๐ ก/หน้า ๑๓/๒๙ กันยายน ๒๕๖๐[๒๙] ราชกิจจานุเบกษาเล่ม ๑๓๔/ตอนที่ ๑๑๗ ก/หน้า ๕/๑๐ พฤศจิกายน ๒๕๖๐